Simondium Familiekerk | Cape Winelands
Eenvoud. Egtheid. Inklusiwiteit. Diensbaarheid.
Welkom by Simondium Familiekerk
Simondium Familiekerk is ‘n klein, groeiende geloofsgemeenskap wat as gesinskerk funksioneer met fokus op eenvoud, egtheid, inklusiwiteit en diensbaarheid.
Indien u aanklank vind by die familiegeïntegreerde aanslag en u dit wil waag om saam met ‘n groepie entoesiastiese gelowiges, al vertrouend, in Jesus se voetspore te loop, is u meer as welkom om by ons besoek af te lê en in te skakel. Maak gerus met die leraar of die skriba kontak indien u verdere inligting benodig of verlang dat ons ‘n besoek by u moet kom aflê. Indien u belangstel om die weeklikse inligtingsbriefie van die gemeente te ontvang, kan u u eposadres aan die skriba beskikbaar stel en dan verwag om dit elke Vrydag te ontvang. Alternatiewelik kan u op hoogte bly van spesifieke gebeure en bedienings in/om die gemeente, deur u selfoonnommer aan die skriba beskikbaar stel.
Sondae na die erediens.
Ons skryf ons eie kategesemateriaal met ons kinders se unieke omstandighede en uitdagings in gedagte. Kategese duur normaal 20 minute na afloop van die erediens, terwyl die ouers heerlik kan kuier rondom 'n koppie goeie koffie/tee. PS: Coffee-Snobs is ook welkom!
Ons eredienste gebeur in 'n gemaklike atmosfeer. Ons plaas 'n hoë premie op die daarwees en betrokkenheid van alle ouderdom kinders in 'n erediens. Daar is wel 'n kinderkamer met 'n badkamer beskikbaar. In die agterkant van die kerkgebou is 'n ruimte waar ouers met hul kinders die diens kan bywoon.
Ds. Nadia Muller
Tel: 072 388 5406
Tel: 021 874 1486
Die gemeente wat sy staan alreeds 60 jaar gelede in die vallei gemaak het, en terugkyk op ‘n mooi en ryke geskiedenis, beleef nou ‘n nuwe bloeitydperk en daar is ‘n nuwe droom van hoop en herlewing wat opflikker!
In hierdie nuwe tyd wil die gemeente graag bekendstaan as die Simondium Gesinskerk. Sy eredienste is familiegeïntegreerd met ‘n spesifieke fokus op kinders.
Die Simondium gemeente bevind hom reg in die middel van groot en groeiende eiendomsontwikkelings soos Val de Vie, Pearl Valley en Uitgezocht. Omdat die Privaatskool Pierre Simond feitlik op ons drumpel lê en omdat daar groot uitbreidings aan die skool voorsien word, het die gemeente homself eintlik alreeds begin voorberei vir ‘n sterk jeugbediening!
Ons het op 19 Januarie 2020, vir ds. Nadia Muller bevestig in 'n volle leraarspos.
“The Church must be intelligible to the simple as well as to the shrewd”
R45 Simondium/Franschhoek pad
©2020 deur DJ Muller (0834202217 / djennadia@gmail.com)